Confessions

Confessions es una òbra autobiografica d'Agustin d'Ipòna, escrivuda en latin entre 397 e 398, dens laquau conta la soa quèsta de Diu.
Es compausada de tretze libes.
 Contèxte istoric e literari
Contèxte istoric
Avant Teodòsi, dus Emperaires partatjan lo poder : Dioclecian puish Constantin. Organizan l'Empèri Roman contra las revolucions e las invasion. La persona de l'Emperaire es considerada coma sacrada e li balhan un absolutisme totau. l'Empèri Roman es devesit en duas partidas : l'Orient e l'Occident. Caduna es gavidada per un Emperaire e un dirigent. Se parla de tetrarquia (dus August e dus Cesar). I a tanben duas capitalas : Constantinòple e Ravena, puish Milan.

 Elaboracion de l'òbra 
Aquesta òbra es estada escrivuda en tres annadas. Agustin a 45 ans, es batejat despuish 10 ans e avesque d'Ipòna despuish 2 ans.
En 394, compren que l'uman es pas capable de tornar se de cap au ben shens nada gràcia divina après una relectura deu verset de Sent Pau : « Qu'as que n'ic ajas recebut ? ».

 Los tretze libes 
Dens los libes I a IX, Agustin conta d'un biais cronologic la soa vita, de la soa vaduda dinc a la mòrt de la soa mair.
Los libes X a XIII compòrtan una meditacion, una celebracion de Diu.

Caracteristicas de l'escritura

Se pòden destriar las caracteristicas seguentas dens l'òbra d'Agustin :
 Una analisi psicologica pregonda ;
 L'introspeccion ;
 Las defautas e lo progrès ;
 L'influéncia de las lecturas biblicas, mei que mei peu miei de :
 las repeticions, anafòras, parataxis, asindetons ;
 utilizacion de l'estructura "ací que" ;
 las incantacions, pròches de la poesia.

Categoria:Filosofia
Categoria:Literatura crestiana
 Categoria:Òbra d'Agustin d'Ipòna